CELEX: 31992R1764
Language: hr
Date: 1992-06-29 00:00:00
Title: Uredba Vijeća (EEZ) br. 1764/92 od 29. lipnja 1992. o izmjeni aranžmana za uvoz u Zajednicu određenih poljoprivrednih proizvoda podrijetlom iz Alžira, Cipra, Egipta, Izraela, Jordana, Libanona, Malte, Maroka, Sirije i Tunisa

11/Sv. 126
            
            
               HR
            
            
               Službeni list Europske unije
            
            
               53
            
         31992R1764
   
               L 181/9
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 1764/92
   od 29. lipnja 1992.
   o izmjeni aranžmana za uvoz u Zajednicu određenih poljoprivrednih proizvoda podrijetlom iz Alžira, Cipra, Egipta, Izraela, Jordana, Libanona, Malte, Maroka, Sirije i Tunisa
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.
   uzimajući u obzir prijedlog Komisije,
   budući da u općem kontekstu nove mediteranske politike, kako bi se ojačale veze i povećala suradnja među zemljama u regiji, Vijeće i Komisija donijeli su Rezoluciju o trgovini s mediteranskim državama nečlanicama na sastanku Vijeća 18. i 19. prosinca 1990.;
   budući da ta Rezolucija predviđa posebno provedbu mjera za promicanje poljoprivrednih izvoza iz tih zemalja u Zajednicu i budući da se stoga moraju definirati detaljni aranžmani za primjenu takvih mjera;
   budući da je, kako bi se to učinilo, potrebno izmijeniti aranžmane za uvoz u Zajednicu u skladu s odredbama protokola uz sporazume o pridruživanju ili suradnji s Alžirom, Ciprom, Egiptom, Izraelom, Jordanom, Libanonom, Maltom, Marokom, Sirijom i Tunisom,
   DONIJELO JE OVU UREDBU:
   Članak 1.
   1.   Carine koje se primjenjuju 31. prosinca 1991. u Zajednici, kako su uspostavljene 31. prosinca 1985. za proizvode navedene u Prilogu II. Ugovoru, podrijetlom iz dotičnih mediteranskih država nečlanica i za koje se ukidanje carina produžuje poslije 1. siječnja 1993. u skladu s protokolima uz sporazume o pridruživanju ili suradnji, kako se navodi u njegovom Prilogu I., ukidaju se u dvije jednake faze, od 1. siječnja 1992. i od 1. siječnja 1993.
   2.   Stavak 1. se primjenjuje u granicama, ako postoje, carinskih kvota i rokova utvrđenih u protokolima iz navedenog stavka i uzima u obzir sve posebne odredbe utvrđene u njemu.
   3.   U slučaju kada, kao posljedica primjene stavka 1., carine dosegnu razinu od 2 % ili manje, u potpunosti se suspendiraju.
   Ova se mjera primjenjuje mutatis mutandis na posebne carine koje ne prelaze 2 % ad valorem.
   Članak 2.
   1.   Carinske kvote i utvrđene referentne količine za proizvode navedene u Prilogu II. Ugovoru povećavaju se u protokolima iz članka 1. u četiri jednake faze po 5 % svake godine od 1992. do 1995. u granicama rokova iz članka 1. stavka 2.
   Ovo povećanje iznosi 3 % za carinske kvote za proizvode navedene u Prilogu II. ovoj Uredbi.
   2.   Povećanje carinskih kvota se primjenjuje na proizvode podrijetlom s Cipra samo ako povećanje već nije predviđeno u Protokolu sklopljenom između Zajednice i Republike Cipra iz Priloga I. ovoj Uredbi.
   Članak 3.
   Ova Uredba stupa na snagu treći dan od njezine objave u Službenom listu Europskih zajednica.
   Primjenjuje se od 1. lipnja 1992.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 29. lipnja 1992.
      
         
            Za Vijeće
         
         
            Predsjednik
         
         Jorge BRACA DE MACEDO
      
   
   PRILOG I.
   Popis protokola iz članka 1.
   
               —
            
            
               Dodatni protokol uz Sporazum o suradnji između Europske ekonomske zajednice i Alžirske Narodne Demokratske Republike (SL L 297, 21.10.1987., str. 1.),
            
         
               —
            
            
               Protokol o utvrđivanju uvjeta i postupaka za provedbu druge faze Sporazuma o pridruživanju između Europske ekonomske zajednice i Republike Cipra i o prilagodbi određenih odredaba Sporazuma (SL L 393, 31.12.1987., str. 1.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Arapske Republike Egipta (SL L 297, 21.10.1987., str. 10.),
            
         
               —
            
            
               Četvrti dodatni protokol uz Sporazum između Europske ekonomske zajednice i Države Izraela (SL L 327, 30.11.1988., str. 35.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Hašemitske Kraljevine Jordan (SL L 297, 21.10.1987., str. 18.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Libanonske Republike (SL L 297, 21.10.1987., str. 28.),
            
         
               —
            
            
               Dopunski protokol uz Sporazum o pridruživanju između Europske ekonomske zajednice i Malte (SL L 81, 23.3.1989., str. 1.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Kraljevine Maroka (SL L 224, 13.8.1988., str. 17.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Sirijske Arapske Republike (SL L 327, 30.11.1988., str. 57.),
            
         
               —
            
            
               Dodatni protokol uz Sporazum o suradnji između Europske ekonomske zajednice i Republike Tunisa (SL L 297, 21.10.1987., str. 35.).
            
         PRILOG II.
   Popis proizvoda iz članka 2. stavka 1. za koji se godišnje povećanje carinskih kvota utvrđeno u protokolima ograničava na 3 %
   
               Oznaka KN
            
            
               Naziv
            
         
               0603 10
            
            
               Rezano cvijeće i cvjetni pupoljci prikladni za bukete ili za ukras, svježe
            
         
               0701 90 51
               0701 90 59
            
            
               Novi (mladi) krumpiri, svježi ili rashlađeni
            
         
               0702 00 10
            
            
               Rajčice, svježe ili rashlađene
            
         
               ex 0805 10
            
            
               Svježe naranče
            
         
               ex 0805 20
            
            
               Mandarine, klementine i slični hibridi agruma, svježi
            
         
               ex 0812 90 20
            
            
               Naranče, fino mljevene
            
         
               2002 10 10
            
            
               Rajčice, oljuštene
            
         
               2009 11
               2009 19
            
            
               Sok od naranče
            
         
               2204 21
               2204 29
            
            
               Vino od svježeg grožđa